โผล่บิ๊กล็อตหุ้น MAJOR อีกระลอก มูลค่า 295 ลบ.
โผล่บิ๊กล็อตหุ้น MAJOR อีกระลอก มูลค่า 295 ลบ. 1 รายการ ปริมาณ 10 ล้านหุ้น ราคาเฉลี่ย 29.50 บ./หุ้น ซึ่งเป็นราคาเท่ากับกระดานซื้อขาย โดยราคาหุ้น MAJOR ปิดตลาดวันนี้อยู่ที่ 29.50 บ. บวก 0.25 บ.หรือ 0.85% มูลค่าซื้อขายที่ 359.86 ลบ.
26 ธ.ค. 2560

ผู้สื่อข่าวรายงานว่า วันนี้ มีรายการสรุปซื้อขายกระดานรายใหญ่ (Big lot) ของหุ้นบริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR จำนวน 1 รายการ ปริมาณ 10 ล้านหุ้น มูลค่ารวม 295 ล้านบาท ราคาเฉลี่ย 29.50 บาทต่อหุ้น ซึ่งเป็นราคาเท่ากับกระดานซื้อขาย
โดยราคาหุ้น MAJOR ปิดตลาดวันนี้อยู่ที่ 29.50 บาท บวก 0.25 บาท หรือ 0.85% สูงสุดที่ 29.75 บาท ต่ำสุดที่ 29 บาท มูลค่าซื้อขายที่ 359.86 ล้านบาท
ขณะที่เมื่อวันที่ 7 ธ.ค.60 มีรายงานซื้อขายหุ้นในกระดานรายใหญ่ (Big Lot) โดยนายวิศรุต พูลวรลักษณ์ (เป็นบุตรชายของนายวิชา พูลวรลักษณ์ ซึ่งบรรลุนิติภาวะแล้ว) เป็นผู้ซื้อหุ้นจากนายวิชา พูลวรลักษณ์ (บิดา) ซึ่งเป็นผู้ถือหุ้นของบริษัท จำนวน 10,000,000 หุ้น
โดยหลังจากทำรายการแล้วผู้ซื้อหุ้นและผู้ขายมีจำนวนหุ้นที่ถือครอง ดังนี้ นายวิชา พูลวรลักษณ์ โดยมีหุ้นก่อนทำรายการจำนวน 284,840,100 หุ้น คิดเป็นสัดส่วน 31.84% หลังการทำรายการจำนวน 274,840,100 หุ้น คิดเป็นสัดส่วน 30.72% และนายวิศรุต พูลวรลักษณ์ จำนวนหุ้นก่อนทำรายการ 0 หุ้น คิดเป็นสัดส่วน 0.00% หลังทำรายการเป็นจำนวน 10,000,000 หุ้น คิดเป็นสัดส่วน 1.12%